Upravni odjel za zdravstvo, socijalnu skrb, udruge i mlade

KLASA: 007-01/18-01/05

URBROJ: 2140/01-09-18-1

Krapina, 15. lipnja 2018.

Na temelju članka 17. Statuta Krapinsko-zagorske županije („Službeni glasnik Krapinsko-zagorske županije“, broj 13/01, 5/06, 14/09, 11/13 i 26/13 – pročišćeni tekst) i odredbi Kodeksa savjetovanja sa zainteresiranom javnošću u postupcima donošenja općih akata Krapinsko-zagorske županije („Službeni glasnik Krapinsko-zagorske županije“, broj 24/14) upućuje se

**Javni poziv**

**za savjetovanje sa zainteresiranom javnošću u postupku donošenja Odluke o izmjenama**

**Odluke o osnivanju Savjeta za razvoj civilnog društva**

**Krapinsko-zagorske županije**

Krapinsko-zagorska županija pokreće postupak donošenja Odluke o izmjenama Odluke **o osnivanju Savjeta za razvoj civilnog društva Krapinsko-zagorske županije.**

U važećoj Odluci o **osnivanju Savjeta za razvoj civilnog društva Krapinsko-zagorske županije** („Službeni glasnik Krapinsko-zagorske županije“, broj 24/14) predlažu se izmjene koje se odnose na smanjenje ukupnog broja članova Savjeta, s dosadašnjih 17 na 11 članova, a u cilju poboljšanja operativne učinkovitosti rada Savjeta. Također, manje su izmjene vezane za područja iz kojih se biraju članovi.

**Savjet za razvoj civilnoga društva Krapinsko-zagorske županije osnovan je početkom 2015. godine. On je savjetodavno tijelo Skupštine Krapinsko-zagorske županije, a djeluje kroz suradnju izabranih predstavnika i njihovih zamjenika organizacija civilnoga društva s područja županije i predstavnika i zamjenika regionalne samouprave te ustanova osnovanih od strane Županije. Između ostalog zadaće Savjeta za razvoj civilnoga društva KZŽ su sudjelovanje u praćenju i kreiranju politika prema organizacijama civilnoga društva, davanje mišljenja o pitanjima za civilno društvo, razvoj međusektorske suradnje, filantropije i druge aktivnosti vezane uz razvoj civilnoga društva.**

U cilju unapređenja partnerskog odnosa s građanima i organizacijama civilnoga društva, neminovno je sudjelovanje svih zainteresiranih u postupku donošenja izmjena pravne regulative kojom se definiraju sastav i obveze Savjeta za razvoj civilnoga društva Krapinsko-zagorske županije.

Sukladno odredbama Kodeksa savjetovanja sa zainteresiranom javnošću u postupcima donošenja općih akata Krapinsko-zagorske županije, pozivamo zainteresiranu javnost – građane, organizacije civilnoga društva, građanske inicijative, zaklade, te sve zainteresirane koji svojim prijedlozima i sugestijama mogu pridonijeti donošenju kvalitetne i provedive Odluke o izmjenama Odluke o izmjenama Odluke o osnivanju Savjeta za razvoj civilnog društva Krapinsko-zagorske županijeda se odazovu i daju svoj doprinos oblikovanju ovog važnog dokumenta. Svoja mišljenja i očitovanja možete u pisanom obliku na propisanom obrascu poslati na adresu Krapinsko-zagorska županija, Upravni odjel za zdravstvo, socijalnu skrb, udruge i mlade, Magistratska 1, Krapina, te na adresu elektronske pošte: **zdravstvo@kzz.hr,** zaključno do **1. kolovoza 2018. godine**.

Svi u roku pristigli prijedlozi razmotrit će se i, oni prihvaćeni, ugraditi u konačni prijedlog Odluke o izmjenama **Odluke o osnivanju Savjeta za razvoj civilnog društva Krapinsko-zagorske županije** koji će se uputiti Županijskoj skupštini na donošenje.

**PROČELNICA**

**Martina Gregurović Šanjug**